আরশি মাথা তুলে তাকাল। ভোলানাথের বন্ধ সেলুনের সামনে কাঠের খুটি । সেই খুঁটির গায়ে হাতের তালুর সমান ছোট্ট এক চিলতে আয়না । ঝাপসা হয়ে যাওয়া সেই আয়নার দিকে তাকিয়ে খানিক স্থির দাঁড়িয়ে রইল আরশি । তারপর ধীর পায়ে আয়নাটার সামনে গিয়ে দাঁড়াল। আয়নার ভেতরে আবছা একটা মানুষ । গতকাল অবধি দেখে আসা সেই একই চোখ, সেই একই নাখ, সেই একই মুখ, একই চেহারা । কিন্তু গতকালের সেই আরশি আর এই মানুষটি কি এক? এই মানুষটাকে কি সে চেনে? আরশির হঠাৎ মনে হল, এই জগতে কেউ কাউকে চেনে না। এই জগত আয়নার মতন । উল্টোজগত । এখানে সবকিছু উল্টো । এই উল্টেজগতের নাম আসলে আরশিনগর ।